
Joseph   François  Baptistan  Denis  Julien, 


PREFACE. 


Joseph  François  Baptistan  Denis  Julien,  auteur  de 
la  Julienno  Provençalo,  naquit  le  15  Novembre,  1804, 
à  Lourmarin,  village  du  département  du  Vaueluse, 
France. 

Encore  enfant,  il  attira  l'attention  du  fameux 
mécanicien  Philippe  Henri  de  Girard,  aussi  natif  de 
Lourmarin,  qui  l'envoya  à  Paris,  où  il  lui  donna  un 
emploi. 

Plus  tard,  s 'étant  embarqué  à  bord  d'un  navire  de 
guerre,  il  visita  l'Amérique  du  Sud  et  le:.  Indes 
Orientales.  Etant  débarqué  à  l'ile  Bourbon,  il  y 
demeura  trois  ans.  Il  se  dirigea  ensuite  vers  le  Sud-Est 
de  la  côte  d'Afrique,  qui  n'était  alors  qu'un  désert 
sauvage.  Errant  ça  et  là,  au  milieu  de  cette  solitude, 
il  fit  quelques  explorations  dans  ce  continent  inconnu. 

Il  retourna  alors  à  son  village  natal  pour  un  court 
séjour  et  après  deux  voyages  aux  Indes  Orientales  il 
vint  s'établir  à  New  York,  Etats-Unis,  entre  1830  et 
1835,  où  il  devint  propriétaire  de  l'hôtel  Saint 
Denis.     H  mourut  le  23  Avril,  1868. 


Il  entretint  longtemps  l'espoir  de  revoir  son  cher 
Lourmarin,  mais  la  maladie  et  les  inconvénients  de  la 
traversée  de  l'Atlantique  à  cette  époque,  rendirent  son 
voyage  impossible.  Ce  rêve  entretenu  pendant  de 
longues  années,  ne  se  réalisa  que  dans  cette  petite 
œuvre  de  son  imagination,  qui  fut  trouvée  après  sa 
mort  parmi  ses  papiers. 

L'original  écrit  de  sa  main  est  daté  de  1860.  Comme 
le  "Felibrige"  fut  organisé  en  1854,  ce  simple  poème 
provençal,  correspond  à  peu  près  quant  à  l'époque,  au 
commencement  de  l'œuvre  de  cette  société,  dont  le 
succès  est  largement  dû  au  génie  et  à  l'inspiration  de 
Frédéric  Mistral.  Ce  petit  volume  est  dédié  à  la 
mémoire  d'un  père  bien-aimé,  par  ses  enfants. 

L'éditeur  désire  exprimer  sa  reconnaissance,  pour 
les  témoignages  d'encouragement  qui  lui  sont  venus  de 
personnes  intéressées  dans  l'histoire  et  la  littérature 
de  la  Provence.  De  ce  nombre  sont:  Monsieur  C.  H. 
Grandgent,  professeur  à  l'Université  de  Harvard; 
Monsieur  et  Madame  Thomas  A.  Janvier,  et  Monsieur 
Charles  A.  Downer,  professeur  au  collège  de  la  ville  de 
New  York. 

De  sincères  remerciements  sont  offerts  au  Rev.  Albert 
E.  Ribourg,  de  New  Bedford,  États-Unis,  pour  sa 
précieuse  coopération  dans  la  correction  de  l'épreuve, 
traduction,  etc. 


Thomas  A.  Janvier  de  New  York  s'exprime  ainsi  au 
sujet  de  ce  petit  ouvrage  : 

*^As  a  Provençal  poem  written  in  America,  it  has 
a  genuine  literary  interest  ;  and  the  more  because  its 
author,  writing  in  the  décade  of  1850-60,  contem- 
poraneously  echoed  in  this  country  the  then  newborn 
Felibrien  literary  revival  in  Provence."  (Comme 
poème  provençal  écrit  en  Amérique,  il  a  un  intérêt 
littéraire  particulier,  et  surtout  parçeque  son  auteur 
l'ayant  écrit  entre  1850  et  1860,  s'est  fait  dans  ce  pays, 
l'écho  du  réveil  littéraire  Felibrien,  alors  nouvellement 
inauguré  en  Provence.) 

Les  illustrations  renfermées  dans  cet  ouvrage  sont 
la  reproduction  de  clichés  pris  par  moi,  lors  d'un 
voyage  à  Lourmarin  pendant  l'été  de  1896. 

Matthew  Cantine  Julien, 
New  Bedford,  Massachusetts,  U.  S.  A. 

Avril,  1910. 

JULIEWNO    PROVENCALO. 


ES    PAS    lEOU    PECAYRE! 

L'élèvo  deis  Noous  Surs  per  mounta  loù  Parnasso, 
Dins  leis  États-Unis  S 'elanço  dins  l 'espaco  ; 
Souffrant  de  la  calour  et  bravant  leis  hivers, 
Trouvo  millo  sujets  per  coumpousa  seis  vers. 
Sarcant  leis  mounuments  fourma  per  la  naturo, 
S 'alluigno  deis  camins  et  deis  champs  in  culturo  : 
Deis  lacs  majestuous  présente  lou  tableou, 
Deis  floves,  des  tourrents  describo  ce  qu'es  beou. 
Eis  chûtos  de  Trenton,  lou  pouèto  s'inspiro. 
Et  oou  Niagara  que  fa  vibra  sa  lyro 
Poursuivant  d 'oou  Mammouth  la  traço  de  ses  ouès, 
Intro  dins  leis  marais  pénétro  dins  leis  boues 
Dirigeant  sous  lou  soou  sa  muso  vagaboundo. 
Exploro  leis  détours  de  la  grotto  proufoundo. 


Pouètiso  lou  cep  que  d'oou  found  d'un  ravin. 

Ya  sarca  lou  souleou  sur  la  cimo  d'un  pin. 

Per  cuilli  de  loouriers  que  rêsistount  leis  âges 

Se  trouvo  trébuchant  dins  leis  loouriers  Soouvages. 

Dépeint  d'oou  Buffalo-1 'Américain  Bisoun. 

Leis  immenses  troupeous  embrassant  l'hoourisoun 

Traverso  leis  déserts,  passo  dins  leis  prairios 

Sur  de  bords  incounnus  pouerto  seis  révérios. 

Plus  brave  que  prudent  s'approcho  deis  Indiens, 

De  l'ours,  d'oou  léopard  attaquo  leis  régiens 

Dins  leis  soumbros  fourests,  sa  fidèlo  boussoUo 

Lou  guido,  lou  counduit  en  lui  pointant  lou  polo 

Oou  souffle  impétuous  deis  vents  coualisas, 

Ascendé  en  gravissant  leis  mounts  voulcanisas. 

Puis,  s 'accrouchant  eis  rocs,  arrivo  sur  la  testo 

D 'oou  pic  que  dins  leis  airs  affronto  la  tempesto  ! 

Aqui,  lou  vouyajur,  lou  versificatour 

Countemplo  lou  travail  d'oou  Divin  Créatour! 

De  retour  oou  fouyer  à  l'abri  de  l'oourage, 

Dins  la  languo  deis  Dieous  raccounto  soun  vouyage, 

Charmo  par  soun  récit.    Et  dins  seis  descriptiens 

Embelli  leis  objets  d'images,  de  fictiens; 

Descouvrant  dins  seis  vers  lou  fuè  de  son  génio. 
Soiin  pouème  es  un  chant,  un  soun  plein  d'harmounio 
Et  Tami  deis  beous  arts,  favouri  d'Appoulloun 
Es  reçu  citoyen  dins  lou  docte  Valloun. 


ES    lEOU    PECAYRE! 
La  scienço  chez  l'homme  es  un  beou  privilège: 
Coumo  n'ay  pas  l'esprit  que  dounno  lou  coulège, 
M'escarti  mainto  fès  deis  réglos  d'oou  mestiér 
Ooussi  foou  pas  de  vers  per  dévèni  rentier, 
Voou  pas  dins  lou  valloun  courtisa  leis  noous  fillos 
Abrégi  moun  travail,  me  servi  de  cavillos. 
En  Counsultant  moun  couer  me  passi  de  Mentor  : 
Et  l'amour  d'oou  pays  me  dounnara  l'essor. 
Dins  un  despartament  d'oou  mie- jour  de  la  Franco 
Se  trouvo  Lourmarin  berceou  de  mon  enfanço, 
Lou  village  countent  quinze  cents  villageois 
Coumpousa  de  fermiers,  d'artisans,  de  Bourgeois, 
Yaqui  tout  moun  sujet — tout  moun  maou  dévi  dire 
Es  un  dous  souvenir  qui  semblo  lou  délire 

Lou  jour  es  moun  tourment,  la  nué  moun  coouchemar 
May  de  jour  ou  de  nué  me  leisso  ren  d'amar. 
Si  moun  soungé  ou  désir  tourno  vers  la  tristesso 
Alors  fourmant  de  plans,  un  prou  jet  me  caresso 
Revéiré  Lourmarin  es  tout  ce  que  me  foou: 
May  quand  vési  la  mar,  leis  vagos  me  fant  poou, 
Sabi  qu'un  maou  d'amour  amé  lou  tems  nous  quitto, 
Quant  oou  maou  d'oou  pays  es  lou  tems  que  l'irrito 
Per  que  n'attaque  pas  lou  système  vital 
Lou  meillour  médecin  es  lou  pays  natal 
Touties  meis  arguments  sount  dins  la  théorio 
Sieou  jamay  retourna  dins  la  mèro  Patrio. 
Cent  fes  ay  fa  lou  plan  d'en  fayré  lou  trajet 
Toujours  qu'ouquo  raisoun  déranjo  moun  proujet 
Pourtant  si  lou  bouen  Dieou  me  counservo  la  vido 
Bravaray  l'Océan  et  sa  lamo  perfido. 
Bagasso!    Si  jamay  sieou  de  l'aoutre  cousta! 
Moun  rèvo  per  lou  coou  devint  réalita  ! 
Alors  un  parisien  oourié  peino  de  creere 
Qu'es  pas  lou  beou  Paris  que  désiri  de  veire 
Loundros,  Paris,  Madrid,  Rouma,  Vienno,  Turin, 
Per  ieou  n  'en  valount  pas  ce  que  voou  Lourmarin 

Attendent  lou  moument,  en  guiso  de  pannado 
Foou  deis  États-Unis  lou  vonyage  en  pensado 
Et  senço  prétentien  de  fayre  de  béons  vers 
Amusi  moun  cerveou  que  va  tout  de  travers. 


LOU       VOUYAGE. 

En  hiver  Aquiloun,  terrible  enfant  d'Eolo, 

Fa  souleva  Thétis,  l'irrito,  la  désolo: 

Leis  flots  en  grandissant  dévengus  furious, 

Se  mélount  dins  leis  airs  oou  nuage  oourageous, 

Toumbount  sur  lou  veisseou  qu'où  large  s'aventuro 

Et  pandant  que  leis  vents  ravageount  la  maturo, 

Leis  lamos  oou  dessous  en  attaquant  leis  flancs 

Fant  gémi  lou  navire  et  craqua  leis  hooubans. 

Ressemblant  à  Jonas  vivant  dins  la  baleino, 

Lou  passagier  à  bord  estouffo,  se  déméno. 

Lou  roulis,  lou  tanguage  interroumpant  soun  souen 

Passe  souvent  la  nué  grelouttant  sur  lou  pouen. 

En  proufitant  d'oou  tems  que  lou  vieil  Atlantique 

Ressente  deis  Zéphirs  lou  souffle  Pacifique: 

Jouissi  d'un  beou  tems,  la  nue  eoumo  lou  jour 

Et  per  anna  plus  vite  ay  choousi  la  vapour. 

Sieou  parti  de  New  York  et  lou  bateou  m 'enlève 

En  glissant  d 'oou  cousta  que  lou  souleou  se  lèvo  ; 

Un  quart  de  siècle  avant  m'oourié  fougu  dous  mes 

Aro,  dins  douze  jours  sieou  parmis  les  Angles. 

En  anant  visita  leis  bords  de  la  Tamiso 

N'y  resté  que  lou  tems  de  changea  de  camiso 

Qu'ouqueis  houros  plus  tard  coum'un  hurous  mortel 

Arrivé  tout  ému  sur  lou  soou  Maternel. 

Doués  larmos  an  coula,  may  leis  trouvi  tant  douços 

Que  mi  faut  d'oou  vapour  oublida  leis  secoussos. 

A  peno,  vieou  Paris,  seis  palais,  seis  plaisirs, 

Pouedount  pas  me  tenta  plus  luen  sount  meis  désirs. 

Et  oou  Sud  de  Lyouns  que  dirigi  ma  muso, 

En  descendent  lou  Rosé  arrivi  sur  Yaucluso. 

En  partent  de  New  York  la  vapour  ma  guida 

De  dey  lustres  eiei  me  foou  rétrograda. 

N'ay  que  meis  souvenirs,  un  sujet  très  moudeste 

Et  pinti  d'oou  lointain  un  paysage  agreste. 

En  prenant  lou  pinceou,  marchant  dins  lou  brouillard 

Es  l'enfant  de  douze  ans  que  guida  lou  vieillard. 

Alors  tout  réjoui  rientri  dins  la  Prouvenço 
Avignoun  traversa,  remouenti  la  Durenço 
Entre  Laouris,  Pertus,  Cadanet,  Cucuroun 
Descouvri  moun  village  oou  pè  d 'oou  Liberoun 
Avant  d'ana  plus  lueu  diray  per  lou  critique 
En  escrivant,  moun  but  es  d'estre  vèridique. 
Si  me  trompi  tant  pis  describi,  vaqui  tout. 
Hurous  si  moun  eerveou  me  guido  jusqu'où  bout. 


DEFOUERO    LOU    VILLAGE. 
Aro  que  Lourmarin  m'apparey  plein  de  gloiro 
Voueli  per  un  moument  counsulta  ma  mémoiro, 
Lorsquo  leis  souvenirs  d'attount  de  cinquante  ans 
Tout  nous  devent  counfus,  l 'idéo  bat  leis  champs. 
May  per  que  réffléclii?    Foou  pas  uno  Nouvello 
Eici  foou  que  lou  couer  Dirige  la  eervello  ; 
Moun  tems  es  précious  :  aqueou  mot  me  suffit. 
Lou  bastoun  à  la  man  voou  lou  mettre  à  proufit. 
Quittant  lou  grand  camin  et  sooutant  la  baragno, 
Prenni  ma  directien  à  travers  la  campagno. 

MarcM  sur  l'espinard,  la  sébo,  lou  fayoou, 

D'oou  nord  de  "rAccourrier"  enrégni  lou  drayoun 

Suivant  lou  caminet  que  longeo  la  couletto 

Enjambi  d'oou  casteou  lou  haou  d'uno  tourretto. 

Aqui  tout  palpitant,  de  bouenhur  anima 

Embrassi  d 'un  coou  due  tout  lou  panourama  ! 

D'eici  lou  paysage  es  simple  et  sans  mystèris 

En  faço  :  Lourmarin  !    Dins  lou  found  "leis  Balleris — '* 

— Es  lou  noum  de  coutaous  ou  régno  Tamendier — 

Oou  centre  sount  leis  blas,  la  séglo,  l'ooulivier, 

L'ooumourier  oou-dessous  coum'un  souldat  s'alligno 

Exceptant  lies  bas-founds,  partout  vési  la  vigno. 

A  ma  drécho,  vers  l'Ouest,  trouvi  tout  de  niveou 

Un  immense  vergier  entourant  un  hameou. 

Allant  d'oou  nord  oou  Sud  uno  freseo  riviero, 

Deis  vignos  et  deis  pras  coulo  sur  la  lisiero, 

D'oou  parc  de  l'Accourrier,  sur  lou  bord  d'oou  camin, 

Respiri  leis  parfums  d'ièris,  de  jooussemin, 

Leis  rosas,  leis  lilas  embaoumount  la  valleo,  < 

Admiri  de  seis  boues  la  beouta  de  l'alléo, 

Aqui  dins  lou  pesquier  sooutillount  leis  peissouns. 

Deis  chantres  d'oou  bouscage  entendi  leis  eansouns; 

Doouminant  leis  accents  deis  bellos  cardalinos 

La  vouas  d'oou  roussignoou  mouento  sur  leis  couUinos 

Et  tant  que  lou  bouissoun  ooura  soun  manteou  vert 

L'habitant  deis  taillis  counduira  lou  eouncert. 

A  ma  gaoucho  vers  l 'Est,  lou  site  es  pittouresque 

Vesi  par  ci  par  là  lou  roumé  gigantesque  ; 

Soun  terrain  gravelous  sarié  bouen  tour  à  tour 

S'èro  débarrassa  d'oou  grâmé  destruetour 

Un  limpide  ruisseou,  rapide  vers  sa  sourço 

Descende  lou  valloun  oou  mitan  de  sa  courso 

Fa  battre  lou  tic-tac  d 'un  moudeste  mourin, 

Plus  bas,  en  murmurant  traverso  Lourmarin 

Puis,  sourtent  d'oou  counduct  qu'es  proche  la  Mairio 

Suive  lou  point  central  d 'uno  richo  prairio  ; 

*  *  0  coulo  beou  ruisseou  !    Voueli  pas  ooublida 

Que  teis  ay  gos  d 'argent  m 'ant  appris  a  néda  !  '  ' 

Puisque  sieou  descendu  veyray  pas  leis  garrigos. 

Pénetri  dins  l'ooutin  qu'ay  tant  mangea  de  figos: 

Et  deis  grisos  surtout!  quelle  envéyo  bouen  Dieou! 

En  prounounçant  lou  noum  me  semblo  que  li  sieou. 

Me  rappelli  qu'on  jour  muni  d'uno  cadiero. 

Un  panier  sous  lou  bras,  mouenti  sur  la  figuièro 

Cuilli  lou  fruit  madur,  après  quand  sieou  dessous, 

Trouvi  dins  moun  panier  vingt  et  quatre pécous  ! 

En  tournant  de  l'enclos  vers  l'hourloge  regardi 
L'aguyo  d'oou  cadran  me  prouvo  que  bavardi. 
Lourmarin  es  aqui,  foou  lou  veire  d'abord 
Yisitaray  plus  tard  lou  quartier  qu'es  oou  Nord. 


LOURMARIN. 

Tout  à  l'entour  d'un  roc,  ou  ben  d'uno  CouUino 
Leis  oustaous  sount  fianças,  l'hourloge  leis  dooumino 
Aqueou  despuis  lountems  planta  sur  lou  soummet, 
D'un  grand  tambour  major  ressemblo  lou  plumet. 
Eis  quatre  extremitas  de  seis  carrièros  touertos 
E/cmarqui  de  pourtaous  délabra,  senço  pouertos; 
Quouqueis  pans  de  vieils  murs  attirount  meis  regards. 
Et  pensi  qu'outreifés  ant  servi  de  ramparts. 
Leis  flours  de  seis  jardins  li  faut  une  ceinturo, 
Et  leis  pras  tout  ooutour  un  tapis  de  verduro. 
Aqui  sount  leis  vallas,  que  par  l'homme  counduit. 
En  arrousant  lou  soou  fant  doubla  lou  prouduit. 

Arrivi  tout  counfus  oou  found  de  cueous-de  sacs.      (p.  19) 


Lou  temple  proutestant,  proupret,  blanc  coum'un  linge, 

— Parli  ben  entendu,  de  millo  huit  cent  quinze — 

Es  oou  pé  d'oou  village  et  sans  ostentatien 

Invito  lou  fidèle  a  la  méditatien. 

Coumo  l'ay  déjà  dit,  leissi  la  tr amont ano 

Descendent  de  ma  tour  arrivi  sur  la  piano  ; 

A  gaoucho  deis  débris  d'un  vieil  mourin  à  vent 

Es  un  pichoun  camin  qu'ay  suivi  ben  souvent, 

Es  eou  que  me  counduit.    Quand  sieou  dins  leis  ruellos 

Liant  meis  courrijouns  foou  craqua  meis  semellos 

Coumo  lou  cbin  courent  que  sarco  lou  gibier 

M'élanci:  Patatras!   Toumbi  dins  un  bourbier 

Mounti,  foou  de  détours,  furetti  lou  village 

Les  asès  très  souvent  me  barrount  lou  passage. 

Alors  si  moun  bastoun  toumbo  sur  l'animaou 

Es  eis  Lourmarinains  de  respouendre  d'oou  maou. 

Si  fasien  de  trottoirs,  lou  pava  que  détesti 

Sarié  plus  disputa  par  l'homme  et  par  la  besti 

Aco  dit,  poursuivray  dey  fès  par  de  zigzags 

Arrivi  tout  counfus  oou  found  de  cueous-de  sacs. 

Viri  sur  meis  talouns  ;  per  respira  la  briso 

Gagni  rappidament  la  plaço  de  l'égliso, 

Aqui  désappointa,  moun  esprit  biscournu; 

Me  fa  dire  qu  'eici  lou  luxe  es  incounnu 

Que  lou  mot  de  prougrès  es  ineoumpréhensible 

Que  partout  dins  l 'Endré  l 'oumbrage  es  invisible 

Que  lou  vieil  Lourmarin  poussédo  dins  de  pots 

Dous  pes  de  garrannier  et  très  de  balicots  ; 

Que  lou  cultivatour  per  arrousa  sa  sueyo 

N'aven  ni  pous,  ni  fouen  dépende  de  la  pluèyo 

Enfin  que  leis  oustaous  senço  réparatiens 

Ant  vis  néiçe  et  mouri  maintos  génératiens. 

N'ay  pas  deis  Habitants  proufana  la  démouèro 

En  parlant  deis  Oustaous  entendi  lou  défouero 

Malgré  que  soun  aspect  flatte  pas  lou  passant 

Sabi  que  lou  pays  es  riche  et  flourissant. 

S'éro  sage  et  prudent  presentarieou  la  listo 

De  touties  leis  objets  paraissant  à  ma  visto, 

Ce  que  tent  d'oou  pays,  coummun  vilain  ou  beou, 

A  moun  couer  es  un  baoume  ooussi  dous  que  lou  meou 

May  si  parli  de  tout,  cessant  d'estre  moudeste, 

Ma  Julienno  dévent  un  met  trop  indigeste  ; 

Alors;  eh  ben!  alors,  l'ouvrage  de  l'ooutour 

Restara  dins  l'oubli  sans  couneisse  un  lectour. 

LA    BOURG  ADO. 

Sur  lou  versant  de  l'Est  de  l'Égliso  descend! 
Es  en  dégringoulant  que  dins  lou  found  me  rendi, 
La  carrière  d'oou  bas  si  n'a  pas  de  splendeur, 
Poussédo  néanmens  certain  air  de  grandour  : 
Un  aoubre  ;  lou  soulé  verdouyanto  réliquo, 
Estende  seis  longs  bras  sur  la  placo  publiquo, 
Passi  sous  lou  géant  et  prenni  pousitien 
Sur  l'archo  d'oou  counduct  qu'ay  déjà  fa  mentien 
Eici  counneissant  leis,  dirigi  ma  pensado 
A  travers  lou  valloun  que  noumi  la  bourgado, 
Lou  maçoun  allignant  la  peyro,  lou  mourtier, 
A  fa  de  quatre  blocs  lou  plus  pouli  quartier, 
Lou  tout  a  de  l'ensemble  et  de  la  symétrio, 
Aqui  trouvi  la  joua,  lou  travail,  Tindustrio 
May  que  de  brus  divers  oou  bas  de  Lourmarin  ! 
Oou  soun  d'oou  galoubet,  oou  bru  d'oou  tambourin 
D 'oou  bal  en  gambadant  parte  la  f arandoulo 
Tourno,  fa  de  crouchets,  se  plégo,  se  déroulo, 
Entendi  lou  tambour  d'oou  credayre  public; 
Deis  prouduits  de  la  mar  proutégeant  lou  traffic, 

Announço  lou  merlus,  lou  muge,  la  sardino, 
Lou  tout  en  bouen  état  et  sentent  la  marino, 
Entendi  leis  maillets,  leis  serros,  leis  rabbots, 
Leis  freimos  sous  leis  pés  f ant  clincla  leis  esclots. 
Lou  cris  de  l 'oouvergnat  que  blanchit  leis  f ourchettos 
Lou  bru  d'oou  courdounnier  enfounçant  leis  tachettos 
Lou  chant  deis  ramounurs  a  faços  de  démouns, 
Demandant  lou  travail  a  ranford  de  poumouns, 
Leis  mouninos,  leis  ours  y  fant  la  cabriolo 
Oou  souns  tout  nasillard  de  l'orgue  et  la  violo 
Lou  murmure  counfus  que  mouento  d'oou  ruisseou 
Deis  lavusos  de  linge  entendi  lou  basseou. 
D'aqui  lou  carretier  poursuivant  soun  vouyage 
Fasent  péta  lou  foué  fa  parti  l'équipage; 
Malgré  leis  cascaveous,  leis  sounaillos  d'oou  mueou 
Entendi  trento  vouas  cridant  :    '  '  Peyrin  Cougneou  !  '  ^ 
Oou  baptême  un  peyrin  déou  jeta  leis  dardennos. 
Ooussi  chaque  pichot  coum'un  loup  deis  Ardennos 
L 'attaquo  par  de  cris,  lou  peyrin  harassa 
Jiétto,  jiétto  toujours  per  s'en  débarrassa. 

ENCARO    LA    BOURGADO. 

A  quitta  lou  counduct  lou  tourbilloun  m 'invito  : 
Voou  passa  rexamen  dins  moun  quartier  d'élito — 
A  suivre  leis  pichots  me  trouvé  plus  de  pés, 
Car  n'ay  plus  ooujourd'hui  leis  cambos  d'ooutreifès. 
Observant  de  la  fouen  leis  très  bellos  cascades, 
Eemarqui  tout  ooutour  de  gentillos  Nayados 
Qu'en  lavant  lou  cooulé,  l'endivo,  leis  naveous 
Caquettount  sur  l'amour  oou-dessous  deis  bourneous. 
Fillos  ;    Saray  discret  sieou  pas  méchant,  pécayre  ! 
Et  leis  secrets  d'ooustrui  n'en  sount  pas  moun  affayre 
Passi  dounc  moun  camin;  lou  parfum  d'un  çivet 
M'indiquo  leis  abords  d'un  soumbre  cabaret. 
Un  grivois,  de  pain  blanc  et  de  boudin  se  bourro, 
Dous  aoutres  dins  lou  found  s'excrimount  à  la  mourro, 
Lou  piquet,  les  très  sept,  sount  leis  juès  favouris 
Et  leis  vins  d'oou  terroir  la  baso  deis  paris. 
May  lou  fun  d'oou  tabac  que  fourni  la  régio 
Devent  trop  ooudourant,  leisso  la  tabagio. 
Plus  luen  dous  Manichaous,  l'estieou  coumo  l'hiver, 
Fant  retenti  l'endré  d'un  tapage  d'enfer. 

23 


M'arrestant  vis-a-vis,  observi  lou  tirage 

Que  destrui  d'oou  magnan  l'ingenious  ouvrage. 

Trata  pandant  dous  mes  d'un,  samblant  d'amitié, 

Leis  frémos  tout  d'un  coou  Tescaoudount  sans  pitié. 

Avant  que  lou  coucoun  danso  dins  la  bassino 

La  calour  d'oou  fourneou  lou  gounflo,  l'assassine; 

Counveni  cependant  que  leis  frémos  fant  ben. 

Si  lou  magnan  vivié  sa  sedo  voudrié  ren. 

Tout  en  suivant  leis  fièous  guida  par  la  tiruso, 

Suivi  leis  mouvements  de  la  jouino  viruso  ; 

En  dounnant  à  soun  bras  un  gracions  countour 

Sa  man  touco  lou  manche  et  fa  rounfla  lou  tour 

Gayo  dins  son  travail,  la  cbarmanto  brunetto 

Exprimo  seis  désirs  dins  uno  cansounetto. 

Dins  lou  bru  deis  marteous,  deis  limos,  deis  bouffets 

Retenni  de  soun  chant  dous  moudestes  couplets. 

'   Couplets  de  la  viruso.     (Anounimo). 
l^i-  Couplet. 

Veici  la  saisoun 

De  fayre  de  galants  de  pocho 

Veici  la  saisoun 
Deis  amendos,  de  l'escayoun 

Leis  foou  caressa 

Aquelleis  drôles  (bis) 
Leis  foou  caressa 

Per  empouclia. 

2®  Couplet. 

May  quand  vent  l'hiver 

Leis  foou  ranvouya  quelleis  drôles 

May  quand  vent  l'hiver 
Leis  foou  ranvouya  d'un  bel  air 
Li  foou  dire  adieou 

N'aqueilleis  drôles     (bis) 
Li  foou  dire  adieou  ^ 

Jusqu'à  l'estieou. 

Proche  lou  pourtaous  d 'Apt,  à  travers  la  carrièro 

Un  amas  de  rameous  y  serve  de  barrièro  : 

Lou  fermier  villageois,  sans  frès  tiro  d'oou  boues 

Un  fertile  fumier  et  se  caouffo  deis  troués 

En  sourtent  d'oou  pourtaou,  trouvi  per  fayré  halto 

L'asile  houspitalier  noumma  la  "Crous  de  Malto" 

En  intrant  vieou  Rousset  oou  travail  assidu 

L 'intelligent  carlin  dins  un  tour  suspendu 

Ainsi  qu'un  Esquersou  de  seis  pattos  s'acerocho 
Met  lou  tour  en  moutien  et  fa  vira  la  brocho. 
Lurgnant  de  tems  en  tems  si  lou  gigot  d'agneou 
A  pris  sa  coulour  dor  vers  lou  fuè  de  gaveou. 


LA    COUMBO. 

Quittant  amé  regret  ma  halto  favourito 
Reprenni  moun  bastoun,  poursuivi  ma  visito, 
Suivent  la  directien  d'oou  camin  carretier 
Yoou  visita  d'oou  nord  lou  rustique  quartier, 
Partent  de  Lourmarin,  en  n'avent  pas  la  cagno, 
Un  quart  d'houro  suffit  per  gagna  la  mountagno. 
En  piétoun  idéal,  vouyageant  d'oou  cerveou. 
Saouti  coum'un  cabri,  voli  coumo  l'oousseou. 
Alors,  en  m 'élançant,  toumbi  coumo  la  boumbo 
Sur  lou  mount  allounga,  tout  oou  nord  delà  Coumbo. 
Lou  mount  prouprament  dit  s'élèvo  plus  à  l'Est 
Eici  n'est  que  sa  quouè  dispareissant  a  l'Ouest 
De  soun  corps  arroundi  surveilli  la  surfaco, 
De  pics  grands  et  pouncbus  n'en  trouvi  pas  la  traço 

îlt  lou  géant  d'oou  boues  que  voou  eréisse  oou  soummet 
Battu  par  lou  mistraou  resto  tout  pichounnet 
A  l'aspect  d'oou  désert  que  couronno  sa  testo 
Paousi,  f  ermi  leis  ués,  ma  pensado  s 'arresto  ! 
Après,  me  réveillant,  la  Coumbo  d'avant  ieou 
M 'apparey  dins  lou  vide  et  retrouvi  lou  fieou 
Trouvant  pas  oou  soummet  un  pays  de  coucagno 
En  rebroussant  camin,  ploungi  dins  la  mountagno 
La  Coumbo,  long  valloun  ressera  tourtuous 
En  coummeneant  d'eici  coupo  lou  bloc  en  dous. 
En  toumbant  de  seis  flancs  leis  pounchos  deis  couUinos 
Se  croisant  de  travers,  incoumbrount  leis  ravines. 
Entr'eillies  lou  tourrent,  rarament  furibound 
Dins  un  lié  de  cayaous  parcoure  lou  bas  found. 
La  routo  s'estendent  tout  lou  long  d'oou  rivage 
Amendri  quouque  poou  l'aspect  rude  et  soouvage 
Leis  rocs  vers  leis  soummets  eis  erestos  counfoundus, 
En  ploungeant  sur  l'abime  y  restount  suspendus, 
Leis  pics  tout  alligna,  colosses  granitiques, 
Appareissount  de  luen  de  géants  fantastiques, 
Ou  ben  souldats  perdus  plantas  sur  lou  versant 
Menaçount  dins  lou  bas  d'escrasa  lou  passant 

27 


Eici  lou  labourur  mettra  toujours  de  cayre. 
L'eissado,  lou  resteou,  lou  lichet  et  l'arayre. 
Hurous  si  poou  coupa  qu'ouqueis  brancos  de  boues 
Sans  roula  d'oou  talus  et  se  roumpré  leis  ouès 
La  Coumbo  vers  sa  fin  a  par  soun  caractère 
Qu'ouque  rapprouchament  d'un  immense  cratèro 
Qu'a  la  suito  deis  ans  et  l'appui  deis  hivers 
Leis  aygas  d'oou  tourrent  Tant  mina  d'oou  travers; 
A  soun  dernier  crouchet  la  valleo  s'évaso 
Lou  roc  en  l'encerclant  s'élèvo  sur  sa  baso 
Puis  oou  bas  d'oou  bassin,  l'immoubile  géant 
S'arresto  sur  leis  bords  d'un  passage  béant. 


QUARTIER    D'OOU    NORD. 

Asseta  sur  lou  pouen  à  travers  l 'ouverture 
Plein  de  meis  souvenirs,  countempli  la  nature  ; 
En  revisent  leis  champs,  lou  ciel  et  lou  souleou 
De  la  Coumbo  vieou  plus  lou  rustique  tableou 
Eici  lou  Liberoun  sur  lou  revers  s 'incline, 
En  avant  par  dégrè  lou  terrain  se  dessine  ; 

Lou  pin  oou  prumier  plan,  et  lou  roume  oou  ségound 
Cachount  leis  oouliviers  parsema  dins  lou  found 
Oou  lointain  un  coulet  par  soun  bouquet  de  cade 
Me  masquant  Lourmarin  me  rende  tout  mooussade 
Leis  Bastidos  tout  preis,  séjour  de  bouens  fermiers 
Sount  dous  pichouns  hameous  tout  b  ourdas  d 'ooumouriers 
Vers  lou  pouen,  dins  un  creus,  un  mourin  a  farino 
Se  dreisso  sur  lou  bord  d 'uno  grando  ravino  ; 
Lou  tourrent  à  meis  pès  oouparavant  plus  dous 
Dins  un  grouffre,  escumant  s'élanço  furious; 
Arriva  dins  lou  bas,  viro  dins  l 'escudello, 
Reprend  sur  lou  gravier  sa  courso  naturello, 
Puis  coulant  vers  lou  Sud,  à  l'ouest  de  Lourmarin, 
Quitto  leis  rudes  bords  qu'entourount  lou  mourin. 
En  partent  d'aquès  point,  jugeant  à  ma  manièro 
Li  douni  lou  beou  noum  ;  d 'une  f  resco  rivièro 
Es  d'aqui  qu'un  long  mur  en  s 'élevant  d'oou  bas, 
Suppouerto  lou  eamin  tailla  dins  lou  roucas. 
Oou  centre,  d'un  bourgeois  la  bello  résidenço 
De  peccas  véniels  me  dounno  souveneço, 
D'aqueou  tems  tout  pichoun,  eimavi  deis  vésins 
Tasta  leis  abricots,  leis  figos,  leis  rasins. 

Lou  rentier- villageois  n'a  vie  dedins  seis  terros 
Que  d'herbos  ou  de  fens,  et  de  castagnos  féros 
Alors  faouto  de  fruits,  per  qu'ouqueis  barbabous 
Y  leissavi  seis  pras  tout  sans  dessus-dessous. 
La  mèro  d 'un  enfant,  dira  lou  mouralisto, 
Deou  veilla  seis  actiens  et  lou  suivre  à  la  pisto  ; 
De  counseous  maternels!    "0  regrets  superflus!" 
Per  moun  malhur,  alors  ma  Mèro  vivié  plus  ! 


PIERROURET. 

Per  senti  lou  Mistraou  dins  touto  sa  furio 
Foou  mounta  lou  coulet  que  joigno  la  prairio 
May  per  grimpa  leis  rocs  trouvant  que  sieou  plus  bouen 
Eamplissi  moun  objet  sans  m'alluègna  d'oou  pouen 
Pierrouret  es  lou  noum  d'uno  tristo  campagno 
Percha  sur  lou  rebord,  un  ooumourier  d'Espagno, 
Par  soun  bouquet  touffu  soun  fruit  coulour  de  sang 
Deis  aoubres  d'alentour  y  prend  lou  preemier  rang. 
Treis  oouliviers  sourtent  d'uno  crousto  durcido. 
Fouermount  tout  lou  vergier  de  la  vieillo  bastido  : 

Un  maygre  bourriquet,  deis  mûrs  d'oou  bastidoun 

En  alloungant  lou  nas,  grignotto  lou  cardoun. 

Leis  roumes  rabougris,  ramplis  de  courbaturos 

D'oou  règne  végétal  sount  leis  caricaturos 

Lou  boui,  lou  eade,  l'éouse  ainsi  que  l'argeyras 

Ant  péno  de  pareisse  oou  dessus  deis  roumias. 

Ainsi  que  lou  marmot  qu'a  perdu  sa  nourriço 

Lou  pin,  lou  noble  pin  souffro  de  la  joounisso 

Lou  roc  régnant  partout,  lou  roc  en  souverain 

Lou  leisso  dins  seis  creus  affama  de  terrain 

L'animaou  carnassier,  lou  groupatas,  l'Agaço 

A  peino  d'un  luzert  y  trouvount  la  carcasso 

Lou  reynard  furious  d'y  pas  veyre  un  poulet 

Mooudit  de  tout  soun  couer  lou  mestre  d'oou  coulet. 

Aqui  fuyant  lou  jour  l'ooudiouso  machoto 

En  attendent  la  nué  dins  un  traou  se  pelotto 

Et  l'oousseou  vagabound,  lou  sinistre  cougneou 

S'installo  sans  remords  dins  lou  nis  de  l'oourneou. 

Par  contre,  Pierrouret,  d'un  dous  parfum  s'entouro, 

Lou  simple  pèbre  d'ase  et  l'humblo  farigouro, 

En  poussant  sur  leis  rocs,  semblount  de  bouquets  verts 

Expressament  plaça  per  embaouma  leis  airs 

En  May  quand  d 'oou  bouen  Dieou  vant  célébra  la  f esto 
Leis  enfants  d'oou  village  entourount  la  genesto 
Eis  flexibles  rameous  plus  souples  qu'un  velours. 
Enlevount  sans  dangier  leis  ooudourautos  flours. 
Deis  charmants  oousselets,  la  noumbruso  famillo 
D'oou  matin  jusqu'où  soir,  canto,  volo,  saoutillo 
Plus  sages  que  leis  gens  a  qui  vivount  en  pas 
Tourdres,  merles,  verduns,  quinsouns  et  tarnagas. 
Dès  que  lou  blound  Phébus  a  durbi  seis  parpellos 
S'entende  roucoula  leis  doueos  tourtourellos. 
Alors,  sous  lou  bouissoun  s'assousto  lou  libraou 
Lou  timide  lapin  s'escouendi  dins  soun  traou: 
Bans  !  Qu'esaco  ?  Bans  !  Bans  !troun-de-rair,uncassayre  ! 
Meis  lèbres,  meis  oousseous  sount  disparus  :  que  f  ayre  ? 
Suivi  lou  bracounnier  que  d'ourgeil  tout  bouffi. 
S'en  va  pourtant  lou  corps  d'un  malhurous  fifi. 


PROLOGUO    D'UNO    EGLOGUO. 
D 'après  certain  Roumans,  dins  lou  vieil  tems  leis  Pastres 
Erount  chez  leis  mourtels  ce  qu'où  Ciel  sount  leis  Astres  ; 

Brillants  et  luminous,  Pouetos,  Musiciens, 

Plein  de  raros  vertus  et  de  grandes  passiens, 

Souverains  deis  vallouns,  deis  couellos  et  couUettos  ; 

Per  signe  d'oou  pouvoir  poussedount  de  houUettos; 

Aqui  lou  bergier  Pan  tiro  d'oou  cresto-pouer 

De  souns  dous  et  plaintifs  à  vous  fendre  lou  couer 

Colas  mouero  d'amour,  Lubin  dins  lou  bouscage 

Y  pousso  de  soupirs  a  brisa  lou  fuillage 

Colin,  Lucas,  Lindor  en  gardant  seis  troupeous. 

De  flours  et  de  ribans  chamarrount  seis  capeous, 

Per  se  vesti  faut  chouas  d'estoffos  très  loougièros, 

Se  caoussount  d'escarpins,  puis  bergiers  et  bergièros 

N'avent  d'ooutres  soucis  que  leis  juès  innoucents, 

Vant  par  mounts  et  par  vaux  sans  craintes  deis  Sylvains 

Ooujourd'liui,  lou  bergier  deis  bords  de  la  Duranço 

D 'un  héros  de  rouman  n  'a  gayre  l 'apparence  : 

Gigè  couvre  soun  chef  d'un  feutre  blanc  ou  gris, 

S 'habille  de  tout  tems  d'un  gros  drap  de  Cadix, 

Oou  mouyen  d'où  courdoun,  sa  soulido  perruquo 

En  forme  de  boudin  s 'estende  sur  sa  nuquo 

A  de  guêtos  de  cuir  surmountant  leis  bouteous. 

Et  pouerto  de  souliers  tout  cribla  de  claveous. 

33 


Sans  quitta  soun  bastoun,  gardant  sa  gibécièro, 
Gigè  douerme  oou  bel  air,  oou  gias,  dins  la  féniëro 
Et  quand  luen  d'oou  troupeou  lou  pastre  es  endourmi. 
Soun  chin  lou  bouen  Loubet  veillo  per  soun  ami — 
Dounc,  Gigè  n'est  pas  bouen  per  rintra  dins  l'Egloguo, 
Malgré  seis  qualitas  resto  dins  moun  Prologuo. 
Repoussi  la  fictien,  et  leissant  leis  Pastours. 
D'oou  sein  de  Pierrouret  foou  sourti  meis  actours. 
Sur  très  indévidus,  en  effleurant  l 'histoiro 
Retenni  certains  faits  que  dounni  de  mémoiro  ; 
Lou  récit  sara  court  et  la  mouert  d 'un  vieillard 
Vers  lou  quart  d'aqueis  siècle  es  moun  point  de  départ. 


EGLOGUO    DE    PIERROURET. 

Lou  Mestre  d'oou  coulet,  sur  lou  déclin  de  l'âge 
A  lou  rang  de  bourgeois,  habit o  lou  village — 
Dépourvus  de  talents  et  manquant  de  vertus, 
L'égouisto  vieillard  brillo  par  seis  escus 
Brillo  n'es  pas  lou  mot,  a  soun  houro  dernièro 
Es  un  ours  décrépit  groundant  dins  sa  tannièro. 

Riche,  avare  et  cruel  a  seis  derniers  mouments 

D'un  remords  déchirant  ressente  leis  tourments 

Disi  donne  que  lou  vieil  sur  la  fin  de  sa  courso 

A  de  bens  et  soun  or  régorgeo  de  sa  bourso  ; 

L'eina  de  ses  enfants,  un  habile  usurier, 

Rampli  dins  soun  oustaou  l 'emploi  de  trésourier  ; 

Aoussi  Mestre  Harpagoun  ménageant  la  fourtuno 

Dirigeo  coumo  voou  lou  Pèro  la  rancuno. 

Administre  soun  ben,  countrôlo  soun  dina  ; 

Ooujourd'hui  lou  farci,  deman  lou  fa  jeûna, 

Lou  nourri  de  pain  sec  de  froumage,  d'ooulivos 

Per  entassa  leis  soous,  n'a  jamay  de  counvivos. 

Puis  un  jour  :    0  Malhur  !  par  la  graço  de  Dieou 

Soun  pèro  s'amoussa  coum'un  fuè  de  candieou! 

Alors  Mestre  Harpogoun,  par  qu'ouque  tripoutage. 

Prouvo  par  A  plus  B  que  li  vent  en  partage 

Bastidos,  Bastidouns,  leis  terros  et  l'oustaou, 

Tout  resto  dins  seis  mans,  excepta  lou  coutaou. 

Parmis  leis  Héritiers,  l'un  es  dins  l 'Amérique 

Dous  sount  luend'oou  village, un aoutre  es  dins  l'Affriquo 

Per  divisa  lou  roc  un  proucès  va  soun  trin. 

Et  leis  proucuratiens  toumbount  dins  Lourmarin 

Vaqui  donne  lou  coulet  et  sa  vieillo  eabanno 
Dévengu  lou  champ  clos  deis  gens  de  la  chicano. 
Leis  débats  sount  sans  fin  :    Harpagoun  gras  et  f  ouert 
Oon  bout  de  quouquies  ans  es  surprès  par  la  mouert 
Quand  soun  corps  fut  couvert  de  son  linçoon  funèbre 
Pierrouret  coummença  de  dévéni  célèbre 
L'Avoucat  Décrouchu,  l'héritier  présumptif 
Sur  la  liquidatien  se  mouentro  tout  rectif 
Digne  fieou  d'Harpagooun  l'intérêt  lou  gouverne 
L'or  es  sa  réligien,  davant  l'or  se  prousterno. 
Penso  que  lou  coulet  déou  counteni  de  l'or 
Et  que  soun  Pèro-Grand  y  cacha  soun  trésor. 
Subissant  dins  soun  couer  l'avariço  sourdido 
Exploro  lou  poussieou,  l'estable,  la  bastido. 
Puis,  après  lou  vergier,  lou  rapace  garçoun 
Furretto  tout  lou  boues,  fouillo  chaque  bouissoun 
A  f orço  de  travail,  creusant  dins  leis  crevassos 
Descouvro:  lou  trésor?  pas  du 'tout!  doues  rabassosl 
May  l'Avoucat  gourmand  leis  eimant  à  l'excès 
Per  garda  lou  coutaou  fa  dura  lou  proueës. 

î]n  quittant  Décrouchu,  diray  per  Epilogue 
Habitants  d'oou  Hameou;  counsulta  moun  Egloguo, 
Fuyez  leis  avoucats,  leis  Juges,  leis  huissiers 
N'approuehas  pas  leis  cours  per  très  pès  d 'oouliviers  ; 
Leis  proucès  tôt  ou  tard  ruinount  leis  pledayres 
Foou  par  de  councessiens  régla  vouestries  affayres, 
Si  vous  foou  de  counseous,  si  voulez  m'eseouta, 
Prendrez  per  counseillers  :  *  '  Raisoun  et  proubita.  '  ' 


REFLEXIENS. 
Ooujourd'hui  lou  Prougrès  es  tout  Cousmopolite, 
Gouverno  la  vapour  soun  puissant  satellite, 
Boulouverso  lou  soou,  s 'élèvo  dins  leis  airs  ; 
Brisant,  perçant  leis  monts  va  pupla  leis  Déserts; 
Se  roulo  sur  leis  Mars,  glisso  sur  leis  Eivièros, 
D 'oou  Levant  oou  Couchant  trouvo  plus  de  barrièros. 
Deis  débris  d'oou  coutaou  lou  valloun  es  coumbla 
Quand  lou  camin  de  ferre  es  partout  nivela — 
Lou  train  prenent  à  bord  la  fourtuno  per  guido, 
Transpouerto  l'Emigrant  d'une  courso  rapido; 

37 


Mounté  viviens  leis  cerfs,  leis  tigres  et  leis  ours, 
Pousso  dins  quouqueis  ans,  de  villos  et  de  bourgs. 
Puis,  leis  Pouens  suspendus  ant  ramplaça  leis  barquos,. 
Deis  vieils  Pouens  de  bateous  s'ent  trouvo  plus  leis 

marquos. 
Leis  Arts  ant  pénétra  d'oou  cantoun  oou  quartier. 
Et  lou  eable-Electrique  unit  lou  mounde  entier. 
Ben  leou  l 'homme  deis  champs  n  'ooura  plus  ren  à  f ayre  ;; 
En  labourant  soun  ben  s'assèto  sur  l'arayre, 
L'un  coupo  de  fourests  sans  se  dounna  de  maou, 
L 'aoutre  ségo  soun  pra  quia  sur  un  chivaou. 
En  supprimant  leis  bras,  l'économo  Machino 
Adouci  lou  travail  issu  de  la  routino. 
Sans  cesso  lou  Prougrès  dit  oou  mounde  savant; 
Gardas  sur  lou  drapeou  lou  mot-d  'ordre  '  '  En  Avant  !  '  ^ 
Aro  si  Lourmarin  a  tant  changea  de  faço 
Que  devennount  meis  vers  ?    Moun  Pouème  ?    Bagasso  t 
Moun  vouyage  idéal  n'est  donne  qu'un  pot-pourri. 
Basto  !    Sieou  pas  d 'Ourneou  may  risqué  lou  décri. 
Alors  en  counclusien,  leis  coutaous,  leis  couUettos, 
L'horloge,  leis  ramparts,  lou  Casteou,  seis  tourrettos, 

Eestount,  par  intérim,  dins  lou  statu  quo, 
Ignourant  lou  prougrès  foou  pas  de  Quiproquo. 
A  vous,  Lourmarinains,  présenti  ma  boutado, 
Pensi  que  trouvarez  ma  julienno  trop  fado  ; 
N'avent  plus  l'oouccasien  de  parla  prouvençaou, 
Peeayre  !  moun  cerveou  se  trouvo  court  de  saou. 
Despuis  que  lou  patois  frappo  plus  meis  ooureillos 
Regardi  lou  village,  en  sounges,  dins  meis  veillos  ; 
Précious  souvenir  !    0  rianto  visien  ! 
Tant  que  lou  couer  battra  gardaray  l'illusien! 
Leissas  passa  moun  pli,  bouen  moussu  lou  Gendarmo 
Per  de  vers  innocents  foou  pas  dounna  l'Allarmo. 
Imitas  voueste  Chef;  Jamay  lou  Brigadier, 
Quand  cassi  lou  rigaou,  visito  moun  carnier. 

Fin. 

